Diari Oficial de la Generalitat Valenciana


Sumari del DOGV 6951, del 25-01-2013 (2013/691)

RESOLUCIÓ de 16 de gener de 2013, de la Direcció General de Transports i Logística, sobre realització del visat de les autoritzacions de transport públic interurbà en automòbils de turisme, VT (taxi), domiciliades en les àrees de prestació conjunta de València, Alacant, Castelló, la Marina Baixa, Camp de Morvedre, Requena/Utiel-Valle de Cofrentes/Ayora i la Safor, a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6951

Data del DOGV
:   25-01-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/691


Data del document
:   16-01-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * taxi

RESOLUCIÓ de 16 de gener de 2013, de la Direcció General de Transports i Logística, sobre realització del visat de les autoritzacions de transport públic interurbà en automòbils de turisme, VT (taxi), domiciliades en les àrees de prestació conjunta de València, Alacant, Castelló, la Marina Baixa, Camp de Morvedre, Requena/Utiel-Valle de Cofrentes/Ayora i la Safor, a la Comunitat Valenciana. [2013/691]
L'article 53 de la Llei 6/2011, d'1 d'abril, de la Generalitat, de Mobilitat de la Comunitat Valenciana, diferix al seu desplegament normatiu la regulació del visat de les autoritzacions de taxi, així com la determinació amb caràcter reglamentari de les característiques dels vehicles que prestaran el servici de taxi.
Al trobar-se en fase d'elaboració el Reglament de la Llei de Mobilitat, s'ha considerat oportú, per a evitar situacions d'indefinició en la tramitació dels expedients de visat, la publicació de la Resolució de 16 de novembre de 2011, de la directora de l'Agència Valenciana de Mobilitat, per la qual es prorrogava la validesa de les autoritzacions de taxi domiciliades a la Comunitat Valenciana. Pròrroga que va ser ampliada, mitjançant una Resolució d'11 de juny de 2012, de la directora de l'Agència Valenciana de Mobilitat, fins al 31 de desembre de 2012.
El Reial Decret Llei 7/2012, de 19 d'octubre, del Consell de Mesures de Reestructuració i Racionalització del Sector Públic Empresarial i Fundacional de la Generalitat, en l'article 16 suprimix l'Agència Valenciana de Mobilitat i ordena que les funcions de l'entitat esmentada siguen assumides per la conselleria a què estiga adscrita.
Així doncs, al no haver finalitzat el procés de desplegament normatiu de la Llei de Mobilitat, en matèria de transport discrecional de viatgers, en vehicles turisme, que regularà els visats d'estes autoritzacions, així com les característiques dels vehicles que han de prestar estos servicis, i, finalitzat el termini de pròrroga, per raons d'oportunitat i eficiència, cal recuperar el tràmit de visat, d'acord amb la normativa establida.
La regulació del tràmit esmentat s'efectuarà, fins que no es publique el Reglament del Taxi de la Comunitat Valenciana, per la normativa vigent en el moment de l'entrada en vigor de la Llei 6/2011, és a dir, les ordes de la Conselleria d'Obres Públiques, Urbanisme i Transports de 13 de febrer de 1995 i de 22 de desembre de 1995, sobre realització del visat de transports i d'activitats auxiliars i complementàries del transport, que regulen la determinació del calendari així com les regles de contingut pràctic, que permeten la realització del visat; tot això en execució del que establix l'article 46 del Reglament de la Llei d'Ordenació del Transport Terrestre, aprovat pel Reial Decret 1211/1990, de 28 de setembre i les seus ordes de desplegament.
No obstant això, raons d'eficàcia i simplificació administratives aconsellen establir, dins d'este procés de constatació periòdica de les autoritzacions de taxi, un únic calendari de visat per a les àrees de prestació conjunta de: València, Alacant, Castelló, la Marina Baixa, Camp de Morvedre, Requena/Utiel-Valle de Cofrentes/Ayora i la Safor, distribuït al llarg de l'any natural i exceptuant per raons de servici els mesos d'agost i desembre, i sempre en funció de l'últim número del document nacional d'identitat del titular.
Per tot això, i fent ús de les facultats atribuïdes en l'article 11 del Decret 192/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:
Article u. Terminis de visat
1. La sol·licitud de visat de les autoritzacions de transport discrecional de viatgers, en vehicle turisme, de menys de nou places, VT, de les àrees de prestació conjunta de: València, Alacant, Castelló, la Marina Baixa, Camp de Morvedre, Requena/Utiel-Valle de Cofrentes/Ayora i la Safor, haurà de presentar-se, en els anys imparells, i cada dos anys, davant de l'òrgan competent per a l'atorgament de les autoritzacions per raó del lloc en què tinguen el seu domicili fiscal.
2. Els titulars de les autoritzacions de les Àrees de Prestació Conjunta, detallades en el punt anterior, hauran de sol·licitar el seu visat de conformitat amb el calendari següent:
a) El titular de l'autorització el número d'identificació fiscal del qual acabe en 1, entre el primer i últim dies hàbils del mes de gener, ambdós inclosos.
b) El titular de l'autorització el número d'identificació fiscal del qual acabe en 2, entre el primer i últim dies hàbils del mes de febrer, ambdós inclosos
c) El titular de l'autorització el número d'identificació fiscal del qual acabe en 3, entre el primer i últim dies hàbils del mes de març, ambdós inclosos
d) El titular de l'autorització el número d'identificació fiscal del qual acabe en 4, entre el primer i últim dies hàbils del mes d'abril, ambdós inclosos
e) El titular de l'autorització el número d'identificació fiscal del qual acabe en 5, entre el primer i últim dies hàbils del mes de maig, ambdós inclosos
f) El titular de l'autorització el número d'identificació fiscal del qual acabe en 6, entre el primer i últim dies hàbils del mes de juny, ambdós inclosos
g) El titular de l'autorització el número d'identificació fiscal del qual acabe en 7, entre el primer i últim dies hàbils del mes de juliol, ambdós inclosos
h) El titular de l'autorització el número d'identificació fiscal del qual acabe en 8, entre el primer i últim dies hàbils del mes de setembre, ambdós inclosos
i) El titular de l'autorització el número d'identificació fiscal del qual acabe en 9, entre el primer i últim dies hàbils del mes d'octubre, ambdós inclosos
j) El titular de l'autorització el número d'identificació fiscal del qual acabe en 0, entre el primer i últim dies hàbils del mes de novembre, ambdós inclosos.
3. Per a l'any 2013, i amb caràcter excepcional, el titular el número d'identificació fiscal del qual acabe en 1 o en 2 entre el primer i últim dies hàbils del mes de febrer, ambdós inclosos.
4. La sol·licitud del visat es realitzarà per mitjà de la presentació de l'imprés oficial corresponent, annex I, degudament omplit, al qual s'haurà d'acompanyar la documentació que resulte preceptiva d'acord amb el que disposa l'orde que desplega el règim jurídic de les autoritzacions.
Article dos. Expedició de les noves targetes
L'expedició de les noves targetes es regularà pel que establix l'article segon de l'Orde de 22 de desembre de 1995, de la Conselleria d'Obres Públiques, Urbanisme i Transports, sobre realització del visat d'autoritzacions de transport i d'activitats auxiliars i complementàries (DOGV 2660, 04.01.1996).
Article tres. Termini de validesa de les targetes de transports
La validesa de les noves targetes expedides després del visat de les autoritzacions, es regirà pel que establix l'article segon de l'Orde de 22 de desembre de 1995, de la Conselleria d'Obres Públiques, Urbanisme i Transports, sobre realització del visat d'autoritzacions de transport i d'activitats auxiliars i complementàries (DOGV 2660, 04.01.1996).
Article quatre. Documentació a presentar
1. Els documents a què es fa referència en l'article u apartat quatre, es presentaran en original o per mitjà de còpia compulsada per l'òrgan competent per a atorgar el visat, o per autoritat, funcionari o empleat públic legalment habilitat per a això.
2. La sol·licitud del visat es realitzarà per mitjà de la presentació de l'imprés oficial corresponent, degudament omplit, al qual s'haurà d'acompanyar la documentació que s'indica a continuació:
a) Justificant de l'afiliació en situació d'alta en el règim de la Seguretat Social. Per a això haurà de presentar, almenys, l'últim rebut de cotització a la Seguretat Social.
b) Justificant de trobar-se en situació d'alta en l'Impost d'Activitats Econòmiques.
c) Permís de circulació del vehicle a què vaja referit l'autorització a nom del sol·licitant.
d) Fitxa d'Inspecció Tècnica del vehicle en què conste que es troba vigent el reconeixement periòdic legal.
e) Fitxa d'Inspecció Tècnica del taxímetre del vehicle, si és el cas, a nom del titular de l'autorització, en què conste que es troba vigent el reconeixement legal que corresponga.
f) Justificant de tindre coberta de forma il·limitada la seua responsabilitat civil pels danys que es causen en ocasió del transport; així mateix, haurà presentar rebut acreditatiu que es troba al corrent en el pagament de la dita assegurança.
g) Haver realitzat declaració de l'IRPF i de l'IVA, els terminis reglamentaris de presentació de les quals hagueren vençut durant els dotze mesos immediatament anteriors a la data de la sol·licitud.
h) En el cas que el titular de l'autorització exercisca el servici de taxi, a través de familiar col·laborador o bé, assalariats, haurà d'acompanyar un ITA, de cada un d'ells, en el règim que corresponga de la Seguretat Social.
i) El personal que exercisca el servici de taxi, bé personalment, o en virtut d'una relació laboral, haurà d'acompanyar la declaració d'honorabilitat que s'adjunta en l'annex II.
j) Permís de conduir BTP.
k) Document acreditatiu del pagament de la taxa corresponent.
3. Així mateix l'òrgan competent podrà obtindre directament l'acreditació del compliment de les obligacions fiscals i amb la Seguretat Social, així com la comprovació directa de les dades d'identitat (NIF), amb l'autorització prèvia del titular de l'autorització de transport discrecional de viatgers en vehicles turismes, d'acord amb el que disposa l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic.
4. Per al supòsit en què la verificació dels aspectes referits en el paràgraf anterior siga negativa, es requerirà el sol·licitant, en els termes que preveu l'article 71 de la Llei 30/1992, de 26 de novembre, de Règim Jurídic de les Administracions Públiques del Procediment Administratiu Comú, modificada per Llei 4/1999, de 13 de gener, a fi de que acredite per mitjà de certificat o document acreditatiu el compliment de les obligacions amb l'Administració tributària i/o amb la Seguretat Social.
5. Una vegada comprovada l'adequació de la documentació presentada es formularà consulta al registre que corresponga, a fi de comprovar que no hi ha sancions pecuniàries impagades imposades per resolució definitiva en la via administrativa, d'acord amb el que establix l'article 100 i següents de la Llei 6/2011, d'1 d'abril, de la Generalitat, de Mobilitat de la Comunitat Valenciana. Realitzada la comprovació, es procedirà a expedir la nova targeta en què es documente l'autorització visada.
Els documents a què es fa referència en l'apartat primer, es presentaran en original o per mitjà de còpia compulsada per l'òrgan competent per a atorgar el visat, o per autoritat, funcionari o empleat públic legalment habilitat per a això.
Contra la present resolució, que no esgota la via administrativa, es podrà interposar recurs d'alçada davant del secretari autonòmic d'Infraestructures en el termini d'un mes, comptat des de l'endemà de la seua publicació en el Diari Oficial de la Comunitat Valenciana, d'acord amb el que establixen els article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/999, de 13 de gener, sense perjuí que s'utilitze qualsevol altra via que es considere oportuna.
València, 16 de gener de 2013.- El director general de Transports i Logística: Carlos J. Eleno Carretero.